Oluf Andersen Landfald

Oluf Andersen Landfald (1857–1925) var en gårdsbruker og ordfører i Lier kommune 1908–10. Oluf var den første tilsynsmann for Rikstrygdeverket, medlem av herredsstyret, viseordfører i flere perioder, forlikskommissær, styremedlem i Landhusholdningsselskapet og styreformann i Egge Meieri. I 1884 overtok han husmannsplassen «Landfaldhaugen» etter sine foreldre. Han drenerte mesteparten av eiendommen, utvidet frukthagen og bygde stabbur i 1907. Oluf var gift med Bolette Olsdatter (1856–1898) fra Lier. Sammen fikk de fem barn: Ingrid, Anders, Margrete, Borghild og Olaug.

Referanser 

Ordførere i Lier
Personer fra Lier kommune